AirPods Pro

մինի| AirPods Pro-ն լիցքավորման պատյանում |307x307փքս**AirPods Pro**, Apple ընկերության կողմից արտադրված անլար Bluetooth ականջակալներ, որոնք առաջին անգամ ներկայացվել են 2019 թվականի հոկտեմբերի 30-ին։ Բացի այս մոդելից, Apple-ը արտադրում է նաև AirPods հիմքային մակարդակի անլար ականջակալներ և AirPods Max բարձրակարգ մոդելը։ AirPods Pro-ն օգտագործում է H1 պրոցեսորը, որը կիրառվում է նաև երկրորդ սերնդի AirPods-ում, սակայն ներառում է ակտիվ աղմուկի խլացման համակարգ, թափանցիկության ռեժիմ, էկվալայզերի ավտոմատ կարգավորում, IPX4 ջրակայունություն, անլար լիցքավորման հնարավորությամբ լիցքավորման պատյան և փոխարինվող սիլիկոնային կցորդներ։

## Բնութագիր
Apple-ը հայտարարեց AirPods Pro-ի մասին 2019 թվականի հոկտեմբերի 28-ին և թողարկեց դրանք երկու օր անց՝ 2019 թվականի հոկտեմբերի 30-ին։ Դրանք ներառում են ստանդարտ AirPods-ին բնորոշ հնարավորությունները, ինչպիսիք են ֆոնային աղմուկը զտող միկրոֆոնը, ակսելերոմետրերը և օպտիկական սենսորները, որոնք կարող են հայտնաբերել ձողի սեղմումները և տեղադրումը ականջում, ինչպես նաև ավտոմատ դադարն այն դեպքում, երբ դրանք հանվում են ականջներից։ Սեղմումով կառավարումը փոխարինվել է սենսորային վահանակի երկար սեղմումով։ Ականջակալները ունեն IPX4 ջրակայունության վարկանիշ։ AirPods Pro-ն օգտագործում է H1 պրոցեսորը, որը առկա է նաև երկրորդ սերնդի AirPods-ում։ Նախորդ չիպի համեմատ՝ այն ապահովում է ձայնային հրամանների մշակման հնարավորություն։ Ականջակալներում առկա է ակտիվ աղմուկի խլացման համակարգ, որն աշխատում է արտաքին ձայնը որսացող միկրոֆոնների և հակադիր «աղմուկի» ազդանշան ստեղծող բարձրախոսների համադրությամբ։ Ակտիվ աղմուկի խլացումը հնարավոր է անջատել կամ փոխարինել «Թափանցիկության ռեժիմով», որը թույլ է տալիս օգտատերերին լսել շրջապատի ձայները։ Աղմուկի խլացման ռեժիմների փոփոխությունը կարող է կատարվել «Կառավարման կենտրոն»-ում կամ AirPods-ի սենսորային վահանակը երկար սեղմելով՝ օգտագործելով նոր «ուժի սենսորը»։

H1 չիպը ներկառուցված է կորպուսի ներսում գտնվող եզակի համակարգի (SiP) մեջ, որը ներառում է նաև մի շարք այլ բաղադրիչներ, այդ թվում՝ աուդիոկոդեկ և ակսելերոմետրեր։
Պատկեր:Apple H1 SiP top.png|mini|SiP-ի վերևի տեսքը, որտեղ երևում է աուդիոկոդեկը պարունակող մասը։SiP-ի վերևի տեսքը, որտեղ երևում է աուդիոկոդեկը պարունակող մասը
Պատկեր:Apple H1 SiP bottom.png|mini|SiP-ի ներքևի տեսքը, որը ցուցադրում է H1 կորպուսը, երկու ակսելերոմետր, Bluetooth-ի անտենայի միակցիչը և մեծ հարթակը, որը միացնում է ճկուն լարը ականջակալի մյուս բոլոր բաղադրիչներին
Մարտկոցի ծառայության տևողությունը գնահատվում է հինգ ժամ, ինչպես երկրորդ սերնդի AirPods-ի դեպքում, սակայն աղմուկի նվազեցման կամ թափանցիկության ռեժիմները այն կրճատում են մինչև 4,5 ժամ՝ լրացուցիչ մշակման պատճառով։ Լիցքավորման պատյանը ապահովում է նույն 24 ժամ ընդհանուր լսելու ժամանակը, ինչ ստանդարտ AirPods պատյանը։ Այն նաև աջակցում է Qi ստանդարտ անլար լիցքավորմանը։ AirPods Pro-ն մատակարարվում է երեք չափի սիլիկոնային վարդակներով։ iOS-ում առկա է «Ear Tip Fit Test» կոչվող ծրագրային թեստ, որը ստուգում է AirPods-ի վարդակների համապատասխանությունը՝ որոշելու, թե որ չափն է ապահովում լավագույն փակվածությունն ու ակուստիկ հատկությունները ճիշտ տեղադրման համար։ 2020 թվականի սկզբից Apple-ը սկսել է վաճառել AirPods Pro-ի վարդակներ իր կայքում։ iOS 14 և iPadOS 14 համակարգերում Apple-ը ավելացրել է տարածական ձայնի ռեժիմ, որը նախատեսված է 5.1 շրջապատող ձայնի իմիտացիայի համար։ Աջակցվող հոցեսորով։

## Խնդիրներ ծրագրային ապահովման հետ
Օգտատերերը դժգոհել են, որ 2019 թվականի դեկտեմբերին թողարկված 2C54 ֆերմվեյրի տարբերակը նվազեցրել է ակտիվ աղմուկի նվազեցման գործառույթի արդյունավետությունը։ 2C54 տարբերակի թողարկումից հետո օգտատերերը ենթադրել են, որ սկզբնական, ուժեղ աղմուկի նվազեցմամբ ֆերմվեյրը (որը լավ արձագանք էր ստացել լրատվամիջոցներում) կարող էր կրճատել արտադրանքի ծառայության տևողությունը, և Apple-ը ստիպված է եղել թուլացնել աղմուկի նվազեցման գործառույթը՝ սարքավորման աշխատանքի տևողությունը պահպանելու համար։

## Համատեղելիություն
AirPods Pro-ի աջակցությունը ավելացվել է iOS 13.2, watchOS 6.1, tvOS 13.2 և macOS Catalina 10.15.1 տարբերակներում։ Դրանք համատեղելի են Bluetooth աջակցող ցանկացած սարքի հետ, ներառյալ Windows և Android համակարգերով սարքերը, թեև որոշ գործառույթներ, օրինակ՝ սարքերի միջև ավտոմատ փոխարկումը, հասանելի են միայն Apple-ի այն սարքերում, որոնք օգտագործում են դրա iCloud ծառայությունը։

## Ծանոթագրություններ

Կատեգորիա:Ականջակալ
Կատեգորիա:Էփլ